એવું એક વાછરડું જન્મ્યું. આ વાછરડામાંથી આજે શિંગડાં વિનાનાં હરફોર્ડ જાતિનાં ઢોર આવ્યાં છે અને વિશ્વભરમાં ફેલાઈ ગયાં છે. શિંગડાંવાળાં ઢોર એકબીજા સાથે મારામારીમાં જખમી થઈ જતાં હતાં. શિંગડાં ન હોવાને કારણે આ ઢોરની ઉપયોગિતા વધી ગઈ. સન ૧૯૨૭માં પ્રોફેસર મ્યુલરે એક યુગપ્રવર્તક શોધ કરી કે માખીઓ પર જો એક્સ-રેનો મારો કરવામાં આવે તો એમનાં મ્યુટેશન્સ કે આંતરિક રાસાયણિક પરિવર્તનની માત્રામાં ૧૫૦ ગણી ગતિ આવે છે. આ શોધ પછી એક્સ-રે દ્વારા મ્યુટેશન્સ કરવાનું વિજ્ઞાન ખૂબ વધી ગયું અને પ્રોફેસર યુલરને એમની આ શોધ માટે ૧૯૪૬નું વિજ્ઞાનનું નોબેલ પારિતોષિક આપવામાં આવ્યું. આજે રેડીએશન કે કિરણોત્સર્ગ દ્વારા પાંચ ફીટ ઊંચાં ટ્યુલિપ ફૂલો પણ ઉગાડી શકાય છે.